双调・折桂令闺怨
作者：曾瑞
朝代：元

paragraphs: 秋霄淡淡轻阴，暮景萧条，疏雨霪霖。
林外鸟啼，天边雁叫，砌下蛩吟。
更漏永声来绣枕，篆烟消寒透罗衾。
恨杀邻砧，惊散离魂，捣碎人心。
秦城望断箫声，时物供愁，夜景伤情。
鹤唳松庭，风摇槛竹，雨滴檐楹。
银烛暗雕盘篆冷，绣帏孤翠被寒增。
数尽残更，天也难明，梦也难成。